Սուրիանիները ասորիներն են: Ասորիները հայ գրականութեան մէջ յիշատակուած ժողովուրդ են, Ասորիքի՝ այսինքն հին Սուրիայի բնակիչներն են: Ուրֆան աշխարհագրականօրէն Ասորիքի կը պատկանի: Հին Օսրոյենէ երկրի գլխաւոր քաղաքն է, եւ Հայոց Միջագէտքի հարաւը կը գտնուի: Հինէն խառն բնակչութիւն ունեցած է: Քրիստոսի ժամանակ յիշատակուած Աբգար թագաւորը թէ հայերու եւ թէ ասորիներու կողմէ ճանչցուած է, որպէս սեպհական ազգի թագաւոր: Իրողապէս Աբգար Արշակունի արքա էր: Սակայն անոր ազգութիւնը՝ մեկ ինք, մէկ ալ սատանան գիտէ: Սա, եթէ այդ ժամանակուայ ազգութեան գաղափարը, եւ մեր ժամանակներուն հասկցուած գաղափարը նոյնն է: Թերեւս Աբգար պահալաւերէն կը խօսէր: Բայց այն իրականութիւնը, որ Ուրֆան առաջին քրիստոնեայ պետութիւնն է եղած, կասկած չկայ: